La Unión Musical Porteña celebra el seu tradicional concert de primavera
12 de maig 2022

![](/media/whallsbn/c-unión-musical-porteña.jpg?width=850&height=566.9886363636364)

La Unión Musical Porteña (UMP) celebrarà el seu tradicional concert de primavera este dissabte, 14 de maig, a les 19.30 hores a la Casa Municipal de Cultura del Port de Sagunt. L'entrada és gratuïta.

Durant este concert es podran veure les diferents agrupacions que conformen l’UMP. La primera de les quals, l'Orquestra de Cambra, davall la direcció d'Adrián González, interpretarà l'_Himne de l'alegria_ (L.v. Beethoven), la _Simfonia del nou món_ (A. Dvorak), i finalment _Moon River_ (H. Mancini).

En segon lloc el Cor Infantil interpretarà _Banaha_ (tradicional congolesa), _Signum_ (Tielman Susato) i _Sereno, sereno_ (Pascual Martínez), dirigits per Toni Matíes. Seguidament serà el torn de la Coral de la Unión Musical Porteña, dirigida per Leana Ramírez, els qui interpretaran _Media Vita_ (tradicional medieval), _Siyahamba_ (tradicional zulú) i _Wellerman_ (Nathan Evans).

Ambdós cors s'ajuntaran amb el Quartet de Saxofons per a interpretar, en primer lloc i davall la direcció de Leana Ramírez, la peça _Somnis de sal_ (Óscar Navarro), i en segon lloc davall la direcció de Toni Matíes, _Mononoke Hime_ (Joe Hisaishi).

Per a finalitzar es quedarà en l'escenari el Quartet de Saxofons per a interpretar _Jo soc María_ (Astor Piazzolla), _El choclo_ (A.G. Villoldo), _Oblivion_ (A. Piazzolla), _La cumparsita_ (G.H. Matos) i el _Tango de Roxanne_ (B. Luhrmann/M. Mores). El quartet està davall la batuta de Manuel Gómez, i a més comptarà amb la participació d'una companyia de ball dirigida per Magda Fuertes.

![](/media/sclhbitu/c2_cartel_conciertoprimaveraump2022.jpg?width=600.7954545454546&height=850)

*   [](http://www.facebook.com/sharer.php?u=https://aytosagunto.es/va/actualitat/concert-primavera-union-musical-portena-2022-05-12/ "Facebook")
*   [](http://twitter.com/share?url=https://aytosagunto.es/va/actualitat/concert-primavera-union-musical-portena-2022-05-12/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/concert-primavera-union-musical-portena-2022-05-12/ "Linked In")
*   [](mailto:?body=https://aytosagunto.es/va/actualitat/concert-primavera-union-musical-portena-2022-05-12/)